Walter Abish

Walter Abish (Viena, 1931ko abenduaren 24a - New York, 2022ko maiatzaren 28a) austriar-estatubatuar idazlea izan zen.

Vienan jaio zen judu jatorriko familia batean. Nazietatik ihesi, Italia eta Nizatik igaro zen eta Shanghain kokatu zen 1940tik 1949ra. 1949tik 1957ra Israelen bizi izan zen eta indar armatuetan zerbitzatu zuen. 1957an Estatu Batuetan kokatu zen eta estatubatuar herrirartasuna hartu zuen.

Ipuin eta eleberri esperimentalen egilea izan zen. 1974an argitaratu zuen lehen eleberria Alphabetical Africa izan zen. Bertan, lehen eta azken kapituluetako hitz guztiak "a" letrarekin hasten dira. 1979an How German Is It bere bigarren eleberriarekin Pen/Faulkner saria irabazi zuen.

 Lanak 
 Duel Site – olerkiak, 1970
 Alphabetical Africa – eleberria, 1974 
 Minds Meet – ipuin bilduma, 1975 
 In the Future Perfect – ipuin bilduma, 1977 
 How German Is It (Wie deutsch ist es) – eleberria, 1980 
 99: The New Meaning – ipuin bilduma, 1990 
 Eclipse Fever – eleberria, 1993 
 Double Vision: A Self-Portrait – memoria, 2004 

Kategoria:Vienarrak
Kategoria:Austriako juduak
Kategoria:Nazismoaren erbesteratuak
Kategoria:Austriar estatubatuarrak
Kategoria:Ameriketako Estatu Batuetako poetak
Kategoria:Ameriketako Estatu Batuetako eleberrigileak
Kategoria:Ameriketako Estatu Batuetako ipuingileak
Kategoria:New Yorken hildakoak